31995D0322
L 190/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 юли 1995 година
за изменение на Решение 79/542/ЕИО на Съвета и на Решения 92/260/ЕИО, 93/195/ЕИО, 93/196/ЕИО и 93/197/ЕИО на Комисията относно ветеринарно-санитарните условия и ветеринарното сертифициране за временно допускане и повторно въвеждане на регистрирани коне и за внос в Общността на еднокопитни за клане, регистрирани еднокопитни и еднокопитни за разплод и доотглеждане от Мароко
(текст от значение за ЕИП)
(95/322/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (1), последно изменена с Акта за присъединяване на Австрия, Финландия и Швеция, и по-специално членове 12, 13, 14, 15, 16, 18 и 19, ii) от нея,
като има предвид, че с Решение 79/542/ЕИО на Съвета (2), последно изменено с Акта за присъединяване на Австрия, Финландия и Швеция, бе създаден списък на трети страни, от които държавите-членки разрешават вноса на говеда, свине, еднокопитни животни, овце и кози, прясно месо и месни продукти;
като има предвид, че ветеринарно-санитарните условия и ветеринарното сертифициране за временно допускане на регистрирани коне, за внос на еднокопитни за клане и за внос на регистрирани еднокопитни и еднокопитни за разплод и доотглеждане, са посочени съответно в Решения 92/260/ЕИО (3), 93/196/ЕИО (4), 93/197/ЕИО (5), всички последно изменени с Акта за присъединяване на Австрия, Финландия и Швеция, и за повторно въвеждане на регистрирани коне след временен износ в Решение 93/195/ЕИО (6), последно изменено с Решение 95/99/ЕО на Комисията (7);
като има предвид, че след провеждане на ветеринарна мисия на Комисията в Мароко и след получаването на обстоен доклад за контролните мерки, взети от компетентните органи в Мароко, здравната ситуация по отношение на еднокопитни животни изглежда е под задоволителния контрол на добре структурирани и организирани ветеринарни служби;
като има предвид, че Мароко е свободна от Африканска чума по конете в продължение на повече от две години и срещу тази болест не е провеждана ваксинация през последните дванадесет месеца;
като има предвид, че ветеринарните органи на Мароко са дали гаранция, че в рамките на 24 часа, чрез факс, телеграма или телекс, ще уведомят Комисията и държавите-членки за потвърждаването на всяка инфекциозна или заразна болест при еднокопитните , посочена в приложение А към Директива 90/426/ЕИО на Съвета, както и за всяка промяна във ваксинирането или политиката на износ по отношение на еднокопитните;
като има предвид, че ветеринарно-санитарните условия и ветеринарното сертифициране трябва да бъдат приети, като се вземе предвид санитарната ситуация в съответната трета страна; като има предвид, че настоящите разпоредби се прилагат само за регистрирани коне;
като има предвид, че Решение 79/542/ЕИО на Съвета и Решения 92/260/ЕИО, 93/195/ЕИО, 93/196/ЕИО и 93/197/ЕИО на Комисията трябва да бъдат съответно изменени;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 1 от приложението към Решение 79/542/ЕИО на Съвета редът, който се отнася за Мароко, се изменя, както следва:
Позоваването към бележка под линия „(6)“ се заличава в графата „живи животни“ под „Специални забележки“.
Член 2
Решение 92/260/ЕИО на Комисията се изменя, както следва:
1.
„Мароко“ се добавя по азбучен ред към списъка на третите страни в група Д на приложение I.
2.
„Мароко“ се добавя по азбучен ред към списъка на третите страни в заглавието на ветеринарния сертификат, посочен в приложение II (Д).
Член 3
Решение 93/195/ЕИО на Комисията се изменя, както следва:
1.
„Мароко“ се добавя по азбучен ред към списъка на третите страни в група Д на приложение I.
2.
„Мароко“ се добавя по азбучен ред към списъка на третите страни в „група Д“ в заглавието на здравния сертификат, посочен в приложение II.
Член 4
„Мароко“ се добавя по азбучен ред към списъка на третите страни в бележка под линия (3), група Д от приложение II към Решение 93/196/ЕИО на Комисията.
Член 5
Решение 93/197/ЕИО на Комисията се изменя, както следва:
1.
„Мароко“ се добавя по азбучен ред към списъка на третите страни в група Д от приложение I.
2.
„Мароко“ се добавя по азбучен ред към списъка на третите страни във втората част от изречението на заглавието, която се отнася за регистрирани еднокопитни и еднокопитни за разплод и доотглеждане, на посочения в приложение II, (Д) здравен сертификат.
Член 6
Адресати на настоящото решение са държавите-членки.
Съставено в Брюксел на 25 юли 1995 година.